
ŠAKIŲ RAJONO SAVIVALDYBĖS ADMINISTRACIJOS
KRIŪKŲ SENIŪNIJA


2018-ŲJŲ METŲ VEIKLOS PLANAS

	Seniūnija yra Šakių rajono savivaldybės administracijos struktūrinis teritorinis padalinys, veikiantis tam tikroje savivaldybės teritorijos dalyje. Seniūnijos aptarnaujamos teritorijos ribas savo sprendimu nustato savivaldybės Taryba.
	Šakių rajono savivaldybės misija - plėtoti ir skatinti vietos savivaldą, užtikrinti viešojo administravimo ir viešųjų paslaugų teikimo funkcijų vykdymą tenkinant rajono bendruomenės viešuosius poreikius bei interesus.

KRIŪKŲ SENIŪNIJOS MISIJA - savo administraciniame padalinyje padėti įgyvendinti Vietos savivaldos įstatyme administracijai pavestus uždavinius, veikti pagal savivaldybės administracijos direktoriaus patvirtintus seniūnijos veiklos nuostatus, organizuoti ir užtikrinti efektyvų savarankiškų ir valstybės deleguotų funkcijų valdymą, bendradarbiauti su esamomis kaimo bendruomenėmis, apibendrinti seniūnijos gyventojų pastabas, pasiūlymus ir siekti juos įgyvendinti.
	
                       KRIŪKŲ SENIŪNIJOS VIZIJA -  užtikrinti savivaldos plėtrą, sukurti sveiką, švarią, saugią ir patogią gyvenamąją aplinką, pagerinti gyvenimo kokybę kiekvienam bendruomenės nariui, efektyviai išnaudoti visus turimus gamtos resursus  kaimo turizmo vystymui, pritraukti investicijas siekiant sukurti palankias sąlygas verslui.

       		 STRATEGINIS TIKSLAS

Atsižvelgiant į Šakių rajono savivaldybės prioritetines kryptis, Kriūkų seniūnijos iškelti tikslai yra:
· šiuolaikiškos susisiekimo sistemos plėtra;
· socialinių paslaugų prieinamumo ir pasirinkimo užtikrinimas;
· socialinių paslaugų aprėpties didinimas;
· inovatyvi, pažangi žemės ūkio veikla, tausojanti aplinką bei sveikatą;
· darnaus išteklių naudojimo skatinimas;
· švietimo kokybės gerinimas;
· efektyvaus viešojo valdymo sistemos sukūrimas;
· gyventojų užimtumo didinimas.
Šakių rajono savivaldybės administracijos Kriūkų seniūnijos uždaviniai yra:
· modernizuoti ir plėtoti savivaldybės vietinės reikšmės kelius, gatves ir kitas susisiekimo komunikacijas;
· teikti bendrąsias paslaugas;
· socialinio darbo seniūnijose tobulinimas, socialinio darbuotojo statuso visuomenėje gerinimas;
· teikti paslaugas, konsultuoti žemės ūkio subjektus ES  ir nacionalinės paramos investicijų bei kitais žemės ūkio veiklos klausimais;
· kompleksiškai plėtoti ir puoselėti rekreacines teritorijas, želdynus bei kitas viešąsias erdves, pritaikant jas gyventojų bei verslo poreikiams;
· kompleksiškai modernizuoti, renovuoti švietimo įstaigų mokymo(si) ir ugdymo(si) aplinką ir materialinę bazę (vaikų ir jaunimo ugdymo organizavimas);
· vykdyti viešojo administravimo veiklos tobulinimo programas;
· organizuoti užimtumo didinimo programą.
	Šakių rajono savivaldybės strateginiame 2018 – 2024 metų veiklos plane nustatytos prioritetinės plėtros kryptys: tvariam ekonominiam augimui palanki aplinka; veikli, atvira, saugi, sveika ir tobulėjanti visuomenė; savitas, patrauklus ir ambicingas zanavykų kraštas.
	Šakių rajono savivaldybės strateginis 2018–2020-ųjų metų veiklos planas rengtas vadovaujantis strateginiame plane nustatytais prioritetais, tikslais, uždaviniais ir priemonėmis bei strateginio veiklos plano pasiekimais, vertinami tais pačiais rodikliais, kaip ir strateginiame plane. 	Strateginio veiklos plano tikslų pasiekimai ir programų įgyvendinimas prisidės prie strateginiame plane nustatytų tikslų, uždavinių ir priemonių įgyvendinimo. Strateginiai veiklos plano tikslai yra šie: kurti tvariam ekonominiam augimui palankią aplinką; formuoti veiklią, atvirą, saugią, sveiką ir tobulėjančią visuomenę; puoselėti savitą, patrauklų ir ambicingą zanavykų kraštą.


2018 M. STRATEGINĮ (-IUS) TIKSLĄ (-US) ĮGYVENDINANČIOS PROGRAMOS PRIEMONĖS

 	Šakių rajono savivaldybės administracijos Kriūkų seniūnija, vykdydama savo veiklą, prisidės prie Šakių rajono savivaldybės strateginio 2018 metų veiklos plano šių programų  įgyvendinimo:
1.   Mokymosi visą gyvenimą, jaunimo ir sporto programa (Nr.1);
2.   Valdymo programa (Nr.7);
3.   Ūkio plėtros (Nr.12);
4.   Socialinės ir sveikatos  apsaugos programa (Nr.13).

VEIKLOS APŽVALGA PAGAL SENIŪNIJOS METINĮ VEIKLOS PLANĄ

	2018 m. Kriūkų seniūnijos numatytos ir vykdomos funkcijos vadovaujantis patvirtintu seniūnijos 2018 metų veiklos planu įgyvendinama:
	Kriūkų seniūnijos pagrindinis tikslas 2018 m.- gerinti gyvenimo kokybę seniūnijoje, kuriant sveiką, saugią ir švarią aplinką. Įgyvendinant Kriūkų seniūnijos 2018 m. strateginio plano programoje iškeltą tikslą, vykdant savarankiškas ir deleguotas funkcijas, seniūnijos gyventojai bus aptarnaujami laiku ir kokybiškai, suteikta reikalinga informacija, išduodamos pažymos ir kiti reikalingi dokumentai,  suteikiama reikalinga socialinė pagalba, žemės ūkio subjektams bus suteikta reikalinga informacija dėl gyvenamosios vietos deklaravimo, įvairių pažymų išdavimo. Seniūnija atliks įstatymų nustatyta tvarka notarinius veiksmus, organizuos gyventojų sueigas, rūpinsis kultūros – istorijos paminklų priežiūra, vietinės reikšmės kelių būkle, bus siekiama efektyviai išnaudoti visus esamus rezervus nedarbui mažinti. Seniūnija nustatyta tvarka teiks valstybės ir savivaldybės institucijoms statistines žinias ir ataskaitas, atliks kitas tarybos sprendimu, mero potvarkiu ar administracijos direktoriaus įsakymu deleguotas funkcijas. Bus kuriama saugi ir švari aplinka bendruomenės nariams.   
Seniūnijoje 2018 m. sausio 1 d. duomenimis gyveno apie 1778 gyventojai. Seniūnijoje įgyvendinta DVS sistema ir visi dokumentai registruojami ir siunčiami naudojantis ja. Seniūnija yra suskirstyta į 6 seniūnaitijas: Joginiškių, Paežerėlių, Gerdžiūnų, Ilguvos, Žeimio, Žemosios Panemunės.







DUOMENYS APIE SENIŪNIJĄ

	1.
	Seniūnijos plotas
	ha
	9660

	2.
	Bendras kelių ir gatvių ilgis
	km
	95,125

	3.
	Atliekų tvarkymo darbai
	m³
	160

	4.
	Šienaujamų , prižiūrimų pakelių
	km
	23

	5.
	Aptarnautų ūkių  skaičius
	vnt.
	352

	6.
	Kapinių teritorijų plotas
	ha
	12

	7.
	Aptarnaujamų šviestuvų skaičius
	vnt.
	120

	8.
	Seniūnijos prižiūrimų želdinių, piliakalnių plotas, 
	ha
	3

	9.
	Socialiai remtinų rizikos šeimų skaičius
	vnt.
	9 (36 asm.)

	10.
	Prižiūrimų kelių ilgis
	km
	77

	11.
	Socialinio būsto remontas
	vnt.
	1

	12.
	Socialiai remtinų asmenų skaičius
	vnt.
	283

	13.
	Mokinių pavėžėjimas kasdien, km
	km
	26




PLANUOJAMI KRIŪKŲ SENIŪNIJOS 2018 METŲ VEIKLOS  PLANO REZULTATAI

	Įgyvendinant Kriūkų seniūnijos 2018 metų veiklos planą siekiama prisidėti prie Šakių rajono savivaldybės strateginiame 2018-2024 metų plėtros plane numatytų prioritetų įgyvendinimo:
· tvariam ekonominiam augimui palanki aplinka;
· veikli, atvira, saugi, sveika ir tobulėjanti visuomenė;
· savitas, patrauklus ir ambicingas zanavykų kraštas.

Kriūkų seniūnija 2018 m. įgyvendina : 
• Šakių rajono savivaldybės strateginio 2018-2020 metų veiklos plano programos Nr. 12 „Ūkio plėtros programa“ tikslo „Šiuolaikiškos susisiekimo sistemos plėtra“ seniūnijos uždavinio priemonę „Modernizuoti ir plėtoti savivaldybės vietinės reikšmės kelius, gatves ir kitas susisiekimo komunikacijas“. Įgyvendinant šią priemonę 2018 m. bus 3 kartus lyginami 77 km žvyruoti seniūnijos keliai, nupirkta 890 m³ žvyro, nulyginta atstatymo būdu apie 800 m Urlikiškės k. kelio. Sniego valymas seniūnijos teritorijoje esančių kelių ir gyvenviečių gatvėse bus atliekamas  pagal poreikį. Įgyvendinant priemonę „Objektų priežiūros vykdymas“, surinkti 160 m³, bus pagerintas apšvietimas seniūnijos teritorijoje, iš sutaupytų lėšų planuojama nupirkti 10 šviestuvų. Seniūnijos teritorijoje bus atlikti šaligatvių, gatvių priežiūros ir valymo darbai. Želdinių plotai bus prižiūrimi ir tvarkomi pagal poreikį. Numatoma nusipirkti gėlių prie seniūnijoje lankytinų vietų ir kapinėse esančių kryžių ar stogastulpių apsodinimui. Vykdys seniūnijos 4 veikiančių ir 3 neveikiančių kapinių, kitų saugomų bei turinčių išliekamąją vertę objektų tvarkymo pagalbinius darbus, teritorijos aplink visuomeninius pastatus priežiūrą, šaligatvių ir gatvių pakraščių priežiūrą. Numatoma pašalinti 10 avarinių medžių kapinėse, prižiūrėti viešąsias erdves: Jaunimo parką, Pušyno skverą, V. Tamulaičio Vabalų kalnelį, „Skausmo kalnelį“, ąžuolyną knygnešiams Liepalotėlių k., atnaujinti jose esančius stogastulpius, kryžius. 
• Šakių rajono savivaldybės strateginio 2018 -2020 metų veiklos plano programos Nr. 12 „Ūkio plėtros programa“ seniūnijos tikslo „Darnaus išteklių naudojimo skatinimas“ ir uždavinio „Kompleksiškai plėtoti ir puoselėti  rekreacines teritorijas, želdynus bei kitas viešąsias erdves, pritaikant jas gyventojų bei verslo poreikiams“ ir uždavinio priemonę „Aplinkotvarkos darbai seniūnijoje“ ir „Užimtumo didinimo programa“. Įgyvendinant 2018 m. šią priemonę bus vykdomas Kriūkų miestelio gatvių, piliakalnių, pakelių, takų tvarkymas, šaligatvių ir vietinės reikšmės kelių pakraščių priežiūra. Miestelio parko žolės pjovimas ir medžių genėjimas, želdinių priežiūra. Įdarbinti numatoma pagal užimtumo didinimo programą 6 žmones. 
• Šakių rajono savivaldybės strateginio 2018-2020 metų veiklos plano programos Nr. 12 „Ūkio plėtros programa“ seniūnijos tikslo „Inovatyvi, pažangi, žemės ūkio veikla, tausojanti aplinką ir sveikatą“ uždavinio „Teikti paslaugas, konsultuoti žemės ūkio subjektus ES ir nacionalinės paramos investicijų bei kitais žemės ūkio veiklos klausimais“ ir uždavinio priemonę „Ūkinių subjektų konsultavimas pasėlių deklaravimo, žemės ūkio ir kaimo valdos įregistravimo, išmokų už pieną ir ūkinius gyvūnus ir kitais klausimais“. Įgyvendinant šią priemonę lėšos bus panaudotos kanceliarinėms prekėms, transportui, seniūnijos žemės ūkio specialistui išlaikyti. Aptarnauti numatoma 352 ūkius, vykdant žemės ūkio funkcijas. 
• Šakių rajono savivaldybės strateginio 2018-2020 metų veiklos plano programos Nr. 13 „Socialinės ir sveikatos apsaugos programa“  tikslo „Socialinių paslaugų aprėpties didinimas“  uždavinio „Socialinio darbo seniūnijose tobulinimas, socialinio darbuotojo statuso visuomenėje gerinimas“ ir seniūnijos uždavinio priemonę „Darbo su rizikos šeimomis organizavimas“ ir „Darbo su socialiai remtinomis šeimomis organizavimas“. Įgyvendinant šias priemones bus mokamas darbo užmokestis ir socialinis draudimas socialinei darbuotojai darbui su rizikos šeimomis išlaikyti, taip pat darbo užmokestis ir socialinis draudimas socialinio darbo organizatorei išlaikyti. Teikiama reikalinga socialinė pagalba 13 vienišų, 28 neįgaliesiems ir 26 turintiems specialiųjų nuolatinės slaugos poreikius asmenims, pagalba socialiai remtiniems 283 asmenims ir 9 rizikos ir 7 stebimoms šeimoms. Bus skirtos transporto išlaidos socialiai remtinų šeimų lankymui, taip pat rizikos šeimų, turinčių negalią gyventojų lankymui. Pagal poreikį asmenys bus aprūpinami techninės pagalbos priemonėmis, asmenims, kurie atliks visuomenei naudingą veiklą, bus perkamos darbo priemonės. Bus išmokėtos vienkartinės socialinės pašalpos 15 asmenų. Numatyta suremontuoti 1 socialinį būstą.
• Šakių rajono savivaldybės strateginio 2018-2020 metų veiklos plano programos Nr. 1 „Mokymosi visą gyvenimą, jaunimo ir sporto programa“ tikslo „Švietimo kokybės gerinimas“ uždavinio „Kompleksiškai modernizuoti, renovuoti švietimo įstaigų mokymo (si) ir ugdymo (si) aplinką ir materialinę bazę (vaikų ir jaunimo ugdymo organizavimas)“ seniūnijos uždavinio priemonę „Socialinės paramos programa mokiniams“.
  Įgyvendinant šią priemonę lėšos bus skiriamos mokinių pavėžėjimui kasdien į mokyklą 26 km. 
• Šakių rajono savivaldybės strateginio 2018-2020 metų veiklos plano programos Nr.7 „Valdymo programa“ tikslo „Efektyvaus viešojo valdymo sistemos sukūrimas“ seniūnijos uždavinio „Vykdyti viešojo administravimo veiklos  tobulinimo programas“ priemonę „Savivaldybės veiklos pagrindinių funkcijų vykdymas“. Įgyvendinant šią priemonę bus išduodamos pažymos juridiniams faktams patvirtinti ir nuolat vykdomas susirašinėjimas su įvairiomis institucijomis, įstaigos veiklos klausimais. Išduodami leidimai saugotinų medžių ir krūmų kirtimo, persodinimo ar kitokio pašalinimo, genėjimo darbams, taip pat laidojimo leidimai. Nuolat bus vykdomos gyvenamosios vietos deklaravimo funkcijos: faktinę gyvenamąją vietą patvirtinančių pažymų išdavimas, priimami prašymai, dėl gyvenamosios vietos adreso keitimo, tikslinimo, naikinimo, atitinkamų sprendimų priėmimas, gyvenamosios vietos neturinčių asmenų apskaita. Atliekami notariniai veiksmai, sudaromi testamentai.
•Šakių rajono savivaldybės strateginio 2018-2020 metų veiklos plano programos kodas 07 „Valdymo programa“ tikslo „Padidinti savivaldybės valdymo efektyvumą“ seniūnijos uždavinio priemonę „Administracinės naštos mažinimo priemonės“. Įgyvendinant šią priemonę bus dirbama su gyvenamosios vietos deklaravimo sistema (GVDS), DVS programa (KONTORA), VIPIS viešųjų pirkimų sistema, su EAIS (Elektroninio archyvo informacine sistema).
          Įgyvendinant 2018 metų veiklos planą bei tikslą bus užtikrintas priskirtos teritorijos visuomenės viešųjų poreikių ir interesų tenkinimas ir seniūnijos funkcijų vykdymas. Seniūnija įsipareigoja savalaikiai planuoti ir efektyviai naudoti finansinius, žmogiškuosius bei materialinius išteklius, apibendrinti statistinius praeitų metų veiklos duomenis ir pateikti juos ataskaitoje seniūnijos gyventojams ir administracijos direktoriui.
	Įgyvendinant Kriūkų seniūnijos 2018 metų veiklos planą bei uždavinius ir tikslus, vykdant savarankiškas ir valstybės deleguotas funkcijas, seniūnijos gyventojai bus aptarnaujami laiku ir kokybiškai. Suteikiama reikalinga informacija, išduodamos pažymos, suteikiama reikalinga socialinė pagalba, aptarnaujami žemės ūkio subjektai, deklaruojama gyvenamoji vieta ir kitos funkcijos. Kuriama saugi ir švari aplinka bendruomenės nariams.




[bookmark: _GoBack]Seniūnijos funkcijos 2018 m: 
· prireikus įvertins atskirų šeimų (asmenų) gyvenimo sąlygas bei poreikius ir pateiks savivaldybės administracijai siūlymus dėl socialinės paramos toms šeimoms (asmenims) reikalingumo ir paramos būdų;
· dalyvaus rengiant ir įgyvendinant gyventojų užimtumo programas seniūnijos aptarnaujamoje situacijoje;
· organizuos  visuomenei naudingus darbus;
· organizuos ir (arba) kontroliuos savivaldybės kelių, bendrojo naudojimo teritorijų, kapinių, želdinių, gatvių, šaligatvių valymą ir priežiūrą, gatvių ir kitų viešų vietų apšvietimą;
· nustatyta tvarka organizuos socialinės paramos teikimą ir pašalpų mokėjimą;
· tvarkys  priskirtus registrus ir nustatyta tvarka teiks duomenis;
· tvarkys gyvenamosios vietos deklaravimo duomenų ir gyvenamosios vietos neturinčių asmenų apskaitą;
· bus išduodami laidojimo leidimai;
· bus išduodami saugotinų medžių ir krūmų kirtimo, persodinimo ar kitokio pašalinimo, genėjimo darbams ir kiti leidimai;
· bus atliekami notariniai veiksmai;
· bus išduodamos pažymos ir kiti reikalingi dokumentai;
· žemės ūkio subjektams teiks informaciją, deklaruos pasėlius, vykdys  kiaulių deklaravimą;
· tvarkys archyvinius duomenis;
      padės organizuoti Lietuvos Respublikos Seimo nario rinkimus.





Seniūnė                                                                                      Ona Rakauskienė
